Държавен вестник, бр. 51, 2007 г., стр. 2

С Т Р .  2
Д Ъ Р Ж А В Е Н   В Е С Т Н И К
Б Р О Й  51
ОФИЦИАЛЕН РАЗДЕЛ
НАРОДНО СЪБРАНИЕ
УКАЗ № 188
На основание чл. 98, т. 4 от Конституцията
на Република България
П О С Т А Н О В Я В А М :
Да се обнародва в “Държавен вестник” За-
конът за изменение и допълнение на Закона за
движението по пътищата, приет от ХL Народ-
но събрание на 14 юни 2007 г.
Издаден в София на 22 юни 2007 г.
Президент на републиката: Георги Първанов
Подпечатан с държавния печат.
Министър на правосъдието: Георги  Петканов
ЗАКОН
за изменение и допълнение на Закона за дви-
жението по пътищата (обн., ДВ, бр. 20 от 1999 г.;
изм., бр. 1 от 2000 г., бр. 43, 45 и 76 от 2002 г.,
бр. 16 и 22 от 2003 г., бр. 6, 70, 85 и 115 от 2004 г.,
бр. 79, 92, 99, 102, 103 и 105 от 2005 г., бр. 30, 34,
61, 64, 82, 85 и 102 от 2006 г. и бр. 22 от 2007 г.)
§ 1. В чл. 3, ал. 2 се създава изречение второ:
“Светлинните сигнали, пътните знаци и пътна-
та маркировка върху платното за движение и
крайпътните съоръжения представляват един-
на система съгласно Конвенцията за пътните
знаци и сигнали и се изработват и поставят така,
че да бъдат лесно разпознавани.”
§ 2. В чл. 5, ал. 2 т. 3 се изменя така:
“3. да не управлява пътно превозно средство
под въздействие на алкохол, наркотици или
други упойващи вещества.”
§ 3. В чл. 7 се създава ал. 5:
“(5) При строителство и ремонт, когато има
временна пътна маркировка, положена с цел
организация на движението за определен период
от време, участниците в движението трябва да се
съобразяват с временната пътна маркировка.”
§ 4. В чл. 9 се правят следните изменения и
допълнения:
1. Създава се нова ал. 2:
“(2) Редът и условията за движение на ве-
рижни машини и машини с гуми с шипове от
въоръжените сили се определят с наредба на
министъра на отбраната и министъра на реги-
оналното развитие и благоустройството.”
2. Досегашната ал. 2 става ал. 3.
§ 5. В чл. 15 се правят следните изменения и
допълнения:
1. В ал. 2:
а) точка 1 се отменя;
б) точка 2 се изменя така:
“2. в населените места, на пътно платно с
две и повече пътни ленти за движение в една
посока, обозначени с пътна маркировка или
пътен знак, по които е разрешено движението
на пътни превозни средства със скорост не по-
голяма от 80 км/ч;”.
2. Създава се ал. 6:
“(6) Когато пътна лента е сигнализирана за
движение само на превозни средства от редов-
ните линии за обществен превоз на пътници, се
забранява движението на други пътни превоз-
ни средства.”
§ 6. В чл. 20 ал. 2 се изменя така:
“(2) Водачите на пътни превозни средства са
длъжни при избиране скоростта на движението
да се съобразяват с атмосферните условия, с
релефа на местността, със състоянието на пътя
и на превозното средство, с превозвания товар,
с характера и интензивността на движението, с
конкретните условия на видимост, за да бъдат
в състояние да спрат пред всяко предвидимо
препятствие. Водачите са длъжни да намалят
скоростта и в случай на необходимост да спрат,
когато възникне опасност за движението.”
§ 7. В раздел IV на глава втора се създава
чл. 24а:
“Чл. 24а. За намаляване скоростта на дви-
жение върху платното за движение може да се
изграждат изкуствени неравности или други
средства, определени с наредба на министъра
на регионалното развитие и благоустройството
и министъра на вътрешните работи.”
§ 8. В чл. 43 се създава т. 6:
“6. пред и върху сигнализирана пешеходна
пътека.”
§ 9. В раздел IХ от глава втора се създава
чл. 43а:
“Чл. 43а. Забранено е изпреварването и зао-
бикалянето на релсово превозно средство от
лявата страна.”
§ 10. В раздел ХI на глава втора се създава
чл. 50а:
“Чл. 50а. Забранено е навлизането в кръсто-
вище дори и при разрешаващ сигнал на свето-
фара, ако обстановката в кръстовището ще
принуди водача да спре в кръстовището или да
възпрепятства напречното движение.”
§ 11. В чл. 62 се създава т. 5:
“5. забранява се преминаването и паркира-
нето на моторни превозни средства в паркове,
градини и детски площадки извън обозначени-
те за това места.”
§ 12. Създава се чл. 74а:
“Чл. 74а. Аварийният сигнал може да бъде
включван за предупреждаване на останалите
участници в движението за различни опаснос-
ти, когато моторното превозно средство е спря-
ло поради повреда или има участие в пътно-
транспортно произшествие и не може да бъде
отстранено веднага и се явява препятствие за
другите участници в движението.”
§ 13. В чл. 75 след думата “мотоциклетите”
се добавя “и мотопедите”.
§ 14. В чл. 94, ал. 3, изречение второ думите
“спиране за” се заличават, а след думите “върху
тротоарите” се добавя “само на определените
от собствениците на пътя или администрация-
та места.”